شەفەق نیوز/ دادگای نەهیشتن تاوان نەینەوا، فەرمانەیل وەسێدارەدان تا مردن لەبان دوو تیرۆریست دەرکرد، لە تاوان تقانن ماشینیگ لە شار مووسڵ.
ناوەند راگەیانن ئەنجومەن دادوەری باڵا لە بەیاننامیگ ئمڕوو سێشەممە وت: دوو تیرۆریستەگە لایەنگر چەتەیل داعش تیرۆریست بوینە،  و ماشینیگ لە گەڕەک تەئمیم لەلای چەپ شار مووسڵ تەقاننە، ک بویە هووکار شەهیدبوین و زەخمداری شمارەیگ لە هاووڵاتییەیل.
بەیاننامەگە وتیش: فەرمانەیل بان دوو تیرۆریستەگە لەبنەمای فەرمانەیل مادەیل چوارەم/١ وەبەڵگەی مادەی دویەم/١ و٣ و ٧ لە یاسای دژەتیرۆر شمارە ١٣ ئەرا ساڵ ٢٠٠٥ تیەێد.
